作者：周邦彦
词牌/韵律：锁窗寒・琐寒窗

paragraphs: 暗柳啼鸦，单衣伫立，小帘朱户。
桐花半亩，静锁一庭愁雨。
洒空阶，夜阑未休，故人剪烛西窗语。
似楚江暝宿，风灯零乱，少年羁旅。
迟暮。
嬉游处。
正店舍无烟，禁城百五。
旗亭唤酒，付与高阳俦侣。
想东园，桃李自春，小唇秀靥今在否。
到归时，定有残英，待客携尊俎。

标签：宋词三百首